ข้อบัญญัติองค์การบริหารส่วนตำบลนาภูข้อบัญญัติองค์การบริหารส่วนตำบลนาภูเรื่อง กิจการประปาพ.ศ. ๒๕๕๘[๑] อาศัยอำนาจตามความในมาตรา๖๘ (๑) แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๑๖ (๔)แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓๕แห่งระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้านพ.ศ. ๒๕๔๘องค์การบริหารส่วนตำบลนาภูโดยความเห็นชอบของสภาองค์การบริหารส่วนตำบลนาภูและนายอำเภอยางสีสุราชจึงตราข้อบัญญัติ ดังต่อไปนี้ข้อ๑ ข้อบัญญัตินี้ เรียกว่า ข้อบัญญัติองค์การบริหารส่วนตำบลนาภูเรื่อง กิจการประปา พ.ศ. ๒๕๕๘ข้อ๒ข้อบัญญัตินี้ใช้บังคับในเขตองค์การบริหารส่วนตำบลนาภูนับถัดจากวันที่ได้ประกาศไว้โดยเปิดเผยณ องค์การบริหารส่วนตำบลนาภูข้อ๓ บรรดาข้อบัญญัติ ระเบียบ ประกาศหรือคำสั่งอื่นใดในส่วนที่ได้ตราไว้แล้วในข้อบัญญัตินี้ หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ให้นายกองค์การบริหารส่วนตำบลนาภูเป็นผู้รักษาการตามข้อบัญญัตินี้และให้มีอำนาจออกระเบียบ ประกาศ หรือคำสั่งเพื่อปฏิบัติการให้เป็นไปตามข้อบัญญัตินี้หมวด ๑บททั่วไป ข้อ๕ ในข้อบัญญัตินี้การประปา หมายถึงการประปาองค์การบริหารส่วนตำบลนาภู ตำบลนาภู อำเภอยางสีสุราช จังหวัดมหาสารคามเจ้าหน้าที่การประปา หมายถึงนายกองค์การบริหารส่วนตำบลนาภูหรือบุคคลที่ได้รับแต่งตั้งจากนายกองค์การบริหารส่วนตำบลนาภูผู้ขอใช้น้ำ หมายถึง บุคคล หน่วยงานองค์กรหรือสถานประกอบการที่ยื่นความประสงค์ขอใช้น้ำต่อเจ้าพนักงานท้องถิ่นผู้ใช้น้ำ หมายถึง บุคคล หน่วยงานองค์กรหรือสถานประกอบการที่ได้ทำสัญญาการใช้น้ำประปาไว้กับการประปาองค์การบริหารส่วนตำบลนาภูอัตราค่าน้ำประปาและค่าธรรมเนียมในการใช้น้ำประปาหมายถึง เงินหรือค่าธรรมเนียมอื่นใดที่องค์การบริหารส่วนตำบลนาภูเรียกเก็บจากผู้ใช้น้ำประปา รวมทั้งค่ามาตรวัดน้ำ ค่าท่อ อุปกรณ์ ค่าแรงและค่าดำเนินการติดตั้งประปาจนแล้วเสร็จ แต่ไม่รวมถึงค่าติดตั้งประปาภายในอาคารเจ้าพนักงานท้องถิ่น หมายถึงนายกองค์การบริหารส่วนตำบลนาภูพนักงานเจ้าหน้าที่ หมายถึงปลัดองค์การบริหารส่วนตำบลนาภู หรือข้าราชการหรือพนักงานส่วนตำบลตำแหน่งอื่นที่ได้รับมอบหมายจากเจ้าพนักงานท้องถิ่นหมวด ๒การขอใช้น้ำประปา ข้อ๖การขอใช้น้ำประปาผู้ขอจะต้องยื่นคำร้องขอใช้น้ำต่อเจ้าหน้าที่การประปาตามแบบที่กำหนดณ ที่ทำการองค์การบริหารส่วนตำบลนาภูพร้อมเอกสาร ดังต่อไปนี้(๑)ทะเบียนบ้าน (ตัวจริง) พร้อมสำเนา จำนวน ๑ ฉบับ(๒)บัตรประจำตัวประชาชน หรือบัตรประจำตัวที่ทางราชการออกให้ พร้อมสำเนา จำนวน ๑ ฉบับ(๓)กรณีผู้ยื่นคำขอใช้น้ำเป็นผู้เช่าจะต้องนำหนังสือยินยอมของผู้ใช้เช่ามายื่นพร้อมคำร้อง(๔)หากวางท่อตัดผ่านที่ดินของผู้อื่นจะต้องมีหนังสือยินยอมของเจ้าของที่ดินมายื่นพร้อมคำร้องข้อ๗ผู้ขอใช้น้ำประปาต้องชำระค่าธรรมเนียมตามอัตราที่กำหนดท้ายข้อบัญญัตินี้เมื่อเจ้าหน้าที่การประปาพิจารณาอนุญาตให้ใช้น้ำประปาข้อ๘ ให้เจ้าหน้าที่การประปาพิจารณาคำร้องขอใช้น้ำภายใน๗ วันทำการนับแต่วันที่ได้รับคำร้องขอใช้น้ำประปาจากผู้ยื่นคำร้องกรณีเจ้าหน้าที่ประปาพิจารณาแล้วอนุญาตให้ใช้น้ำประปาให้แจ้งผู้ยื่นคำร้องดำเนินการชำระค่าธรรมเนียมการใช้น้ำประปาต่อไปกรณีเจ้าหน้าที่การประปาพิจารณาแล้วไม่อนุญาตให้ใช้น้ำประปาให้แจ้งเป็นหนังสือให้ผู้ยื่นคำร้องทราบเป็นการด่วนพร้อมทั้งเหตุผลที่ไม่อนุญาตข้อ๙การขอใช้น้ำชั่วคราวให้ถือปฏิบัติเช่นเดียวกับข้อ ๖ และข้อ ๗และให้นำเอกสารการครอบครองที่ดินหรือหนังสือรับรองการใช้พื้นที่ที่จะดำเนินการก่อสร้างมาแสดงต่อเจ้าหน้าที่มาตรวัดน้ำชั่วคราวเมื่อเลิกใช้แล้วให้ตกเป็นสมบัติของการประปาและให้ติดตั้งได้ขนาดไม่เกินกว่าØ ๓/๔ นิ้วข้อ๑๐การขอยกเลิกการใช้น้ำประปาชั่วคราวให้ผู้ใช้น้ำยื่นคำขอต่อเจ้าพนักงานท้องถิ่นตามแบบที่องค์การบริหารส่วนตำบลนาภูกำหนดไว้โดยผู้ใช้น้ำต้องฝากมาตรวัดน้ำไว้กับองค์การบริหารส่วนตำบลและต้องเสียค่าถอดมาตรวัดน้ำตามอัตราท้ายข้อบัญญัตินี้ ทั้งนี้ การฝากมาตรวัดน้ำนั้นให้มีกำหนดเวลาคราวละหนึ่งปีเมื่อครบกำหนดระยะเวลาหากผู้ใช้น้ำประสงค์จะฝากมาตรวัดน้ำต่อ ให้ยื่นคำขอต่อเจ้าพนักงานท้องถิ่นตามแบบที่องค์การบริหารส่วนตำบลนาภูกำหนดภายใน๓๐ วัน นับถัดจากวันครบกำหนด ๑ ปีหากไม่ยื่นคำขอภายในกำหนดเวลาดังกล่าวให้ถือว่าสิทธิการใช้น้ำประปาเป็นอันพับไปข้อ๑๑ เมื่อผู้ใช้น้ำขอยกเลิกใช้ย้ายที่อยู่ โอนหรือเปลี่ยนชื่อผู้ใช้น้ำ ให้ยื่นคำร้องต่อการประปาองค์การบริหารส่วนตำบลนาภูทราบล่วงหน้าอย่างน้อย๓ วัน และต้องชำระค่าธรรมเนียมตามอัตราที่กำหนดในท้ายข้อบัญญัตินี้มิฉะนั้นจะถือว่ายังเป็นผู้ใช้น้ำอยู่และจะต้องรับผิดชอบจ่ายค่าน้ำตามอัตราที่กำหนดผู้เข้ามาอยู่ต่อจากผู้ใช้น้ำตามวรรคหนึ่งหากมีความประสงค์จะขอใช้น้ำประปาต้องยื่นคำร้องต่อการประปาองค์การบริหารส่วนตำบลนาภูภายใน๗ วันนับแต่วันย้ายเข้ามาอยู่มิฉะนั้นจะต้องรับผิดชอบในจำนวนหนี้ที่ผู้ใช้น้ำรายเก่าค้างชำระอยู่หมวด ๓ระเบียบปฏิบัติของผู้ใช้น้ำประปา ข้อ๑๒ ทรัพย์สินดังต่อไปนี้เป็นกรรมสิทธิ์ของการประปาองค์การบริหารส่วนตำบลนาภู(๑)ท่อเมนประปาท่อภายนอกที่ต่อจากท่อเมนรวมไปถึงมาตรวัดน้ำและอุปกรณ์เกี่ยวกับการประปาที่สร้างโดยงบประมาณขององค์การบริหารส่วนตำบลนาภูรวมถึงเครื่องกั้นน้ำและตราผนึก(๒)ท่อ และอุปกรณ์ต่าง ๆ ที่เกี่ยวกับการประปาที่ต่อหรือติดตั้งอยู่ในตรอก ซอย ถนนหรือทางสาธารณะ(๓)ท่อและอุปกรณ์ต่าง ๆ ที่เกี่ยวกับการประปาที่ต่อหรือติดตั้งไป ลอดใต้หรือทับพื้นดินหรือทรัพย์สินของผู้ใช้น้ำประปาหรือของผู้อื่นเพื่อประโยชน์ในการส่งน้ำ และจ่ายน้ำให้แก่ประชาชน หรือเพื่อการสาธารณะหรือเพื่อใช้ป้องกันสาธารณภัยข้อ๑๓ การต่อท่อประปาภายนอกจากท่อเมนถึงมาตรวัดน้ำและการติดตั้งมาตรวัดน้ำเป็นหน้าที่ของเจ้าหน้าที่การประปาองค์การบริหารส่วนตำบลนาภูและเมื่อติดตั้งแล้วให้ถือเป็นทรัพย์สินของการประปาองค์การบริหารส่วนตำบลนาภูข้อ๑๔การต่อท่อประปาภายในจากมาตรวัดน้ำเป็นหน้าที่ของผู้ใช้น้ำดำเนินการเองและเมื่อติดตั้งแล้วเป็นทรัพย์สินของผู้ใช้น้ำข้อ๑๕มาตรวัดน้ำเมื่อติดตั้งแล้วและปรากฏว่าในเดือนที่ผ่านมาผู้ใช้น้ำจะใช้น้ำหรือไม่ก็ตามการประปาองค์การบริหารส่วนตำบลนาภูจะคิดค่ารักษาเป็นรายเดือนตามอัตราค่าธรรมเนียมท้ายข้อบัญญัตินี้ข้อ๑๖การติดตั้งมาตรวัดน้ำจะต้องติดตั้งในตอนต้นทางในเขตสถานที่ของผู้ใช้น้ำหรือที่สาธารณะอื่นซึ่งเหมาะสมแก่การตรวจสอบการจดปริมาตรการใช้น้ำหรือการแก้ไขเปลี่ยนแปลงซ่อมแซมบำรุงรักษาได้โดยสะดวกข้อ๑๗การประปาองค์การบริหารส่วนตำบลนาภูจะตีตราผนึกไว้ที่มาตรวัดน้ำหรือเครื่องวัดน้ำและเป็นหน้าที่ของผู้ใช้น้ำที่จะต้องรับผิดชอบดูแลรักษาให้อยู่ในสภาพที่เรียบร้อยหากเกิดความชำรุดเสียหายโดยความผิดของผู้ใช้น้ำ ผู้ใดผู้หนึ่ง หรือสัตว์เลี้ยงผู้นั้นจะต้องจ่ายค่าปรับตามอัตราท้ายข้อบัญญัตินี้ข้อ๑๘ บรรดาท่อเมนประปา ท่อภายนอกรวมถึงมาตรวัดน้ำที่เป็นทรัพย์สินของการประปาองค์การบริหารส่วนตำบลนาภูผู้ใด หรือสัตว์เลี้ยงของผู้ใดกระทำให้เกิดการชำรุดเสียหายผู้นั้นจะต้องรับผิดชดใช้ค่าเสียหายสำหรับการนั้นข้อ๑๙ ห้ามผู้ใช้น้ำหรือผู้หนึ่งผู้ใดทำการแก้ไขเปลี่ยนแปลงท่อเมนประปา ท่อประปา หรืออุปกรณ์ต่าง ๆเว้นแต่จะได้รับอนุญาตหรือทำความตกลงกับการประปาองค์การบริหารส่วนตำบลนาภูข้อ๒๐ หากท่อเมนประปา ท่อภายนอกภายในเกิดชำรุดมีน้ำประปารั่วไหลภายในหรือภายนอกมาตรวัดน้ำเป็นหน้าที่ของผู้ใช้น้ำหรือผู้ที่พบเห็นต้องรีบแจ้งให้การประปาองค์การบริหารส่วนตำบลนาภูทราบเพื่อทำการแก้ไขหรือซ่อมแซมโดยเร็วข้อ๒๑ กรณีท่อภายในเกิดการชำรุดเสียหายผู้ใช้น้ำจะต้องดำเนินการซ่อมแซมและออกค่าใช้จ่ายเองทั้งหมดและต้องชำระค่าน้ำที่สูญไปจากการรั่วไหลเนื่องจากเหตุชำรุดนั้นข้อ๒๒ ผู้ใช้น้ำจะต้องรับผิดชอบในการดูแลรักษาประตูน้ำ มาตรวัดน้ำ และท่อภายใน ให้อยู่ในสภาพดีอยู่เสมอถ้าเกิดการชำรุดเสียหายโดยการกระทำอย่างใดอย่างหนึ่งของผู้ใช้น้ำเององค์การบริหารส่วนตำบลนาภูจะไม่รับผิดชอบและชดใช้ค่าเสียหายไม่ว่ากรณีใด ๆข้อ๒๓ห้ามผู้ใช้น้ำประปานำน้ำประปาที่การประปาอนุญาตให้ใช้ในบ้านไปจำหน่ายในรูปแบบใดๆ ทั้งสิ้น เว้นแต่จะได้รับอนุญาตเป็นหนังสือจากการประปาองค์การบริหารส่วนตำบลนาภูผู้ใดประสงค์จะนำน้ำประปาของการประปาไปจำหน่ายต้องยื่นคำร้องต่อเจ้าหน้าที่การประปาตามระเบียบ และหลักเกณฑ์ให้ถูกต้องและให้เจ้าหน้าที่การประปาอนุญาตพิจารณาเป็นรายกรณีไปข้อ๒๔ผู้ใช้น้ำประปารายใดประสงค์จะต่อท่อน้ำประปา เพื่อใช้ในการดับเพลิงในอาคารให้ยื่นคำร้องเป็นกรณีพิเศษต่อการประปาองค์การบริหารส่วนตำบลนาภูท่อดับเพลิงส่วนบุคคลจะติดตั้งไว้ในเขตสถานที่ของผู้ใช้น้ำก็ได้แต่ให้ใช้เฉพาะกรณีเกิดเหตุเพลิงไหม้เท่านั้น ซึ่งการประปาจะตีตราผนึกไว้ถ้าผู้ใช้น้ำมีความประสงค์จะทำการทดลองดับเพลิงเป็นครั้งคราวต้องแจ้งให้การประปาทราบเป็นหนังสือล่วงหน้าไม่น้อยกว่า ๒๔ ชั่วโมงโดยให้เสียค่าใช้จ่ายตามที่กำหนดไว้ท้ายข้อบัญญัตินี้ข้อ๒๕ ผู้ใช้น้ำประปารายใดประสงค์จะสูบน้ำส่งขึ้นบนอาคารสูงจะต้องทำบ่อพักหรือที่พักน้ำก่อนแล้วจึงสูบน้ำจากบ่อพักน้ำอีกต่อหนึ่งห้ามไม่ให้สูบน้ำจากเส้นท่อประปาโดยตรง เว้นแต่จะได้รับอนุญาตเป็นหนังสือจากเจ้าหน้าที่การประปาองค์การบริหารส่วนตำบลนาภูกรณีที่เจ้าหน้าที่การประปาองค์การบริหารส่วนตำบลนาภูตรวจพบว่ามีการสูบน้ำจากเส้นท่อประปาโดยตรงผู้ใช้น้ำหรือผู้กระทำดังกล่าวจะมีความผิดและต้องชำระค่าปรับตามที่กำหนดไว้ท้ายข้อบัญญัตินี้ข้อ๒๖ ผู้ใช้น้ำจะต้องไม่ทำการปลูกสร้างต่อเติมโรงเรือน สิ่งปลูกสร้างอื่นใด หรือกระทำการใด ๆ อันอาจเกิดความเสียหายหรือเป็นอุปสรรคต่อระบบส่งน้ำประปาการบำรุงรักษามาตรวัดน้ำ ตลอดจนอุปกรณ์ต่าง ๆเว้นแต่จะได้รับอนุญาตจากการประปาองค์การบริหารส่วนตำบลนาภูหากเจ้าหน้าที่การประปาพบเห็นการกระทำตามวรรคแรกให้เจ้าหน้าที่ประปามีสิทธิ เข้าทำการรื้อถอนได้ตามสมควรแก่กรณี โดยผู้ใช้น้ำจะต้องออกค่าใช้จ่ายทั้งหมดข้อ๒๗หากผู้ใดมีเจตนาทุจริตเอาน้ำประปาไปใช้หรือเปลี่ยนแปลงแก้ไขตัวเลขในมาตรวัดน้ำ หรือกระทำการใด ๆก็ตามเพื่อเอาน้ำประปาไปใช้ การประปาองค์การบริหารส่วนตำบลนาภูจะงดจ่ายน้ำทันทีและจะต้องชดใช้ค่าเสียหายให้แก่การประปาองค์การบริหารส่วนตำบลนาภูและจะดำเนินคดีตามกฎหมายข้อ๒๘ผู้ใช้น้ำประปาจะต้องยินยอมและอำนวยความสะดวกให้แก่เจ้าหน้าที่ในการตรวจสอบท่อประปาหรืออุปกรณ์ต่าง ๆ ที่เกี่ยวข้องกับการประปาได้ทุกเวลาเมื่อมีเหตุจำเป็นหมวด ๔อัตราค่าน้ำและการชำระค่าใช้น้ำ ข้อ ๒๙ค่าน้ำประปาจะคิดเป็นลูกบาศก์เมตรตามที่กำหนดไว้ท้ายข้อบัญญัตินี้และราคาอาจเปลี่ยนแปลงได้โดยการประปาองค์การบริหารส่วนตำบลนาภูจะประกาศให้ทราบเป็นคราว ๆ ไปข้อ ๓๐ค่าบำรุงรักษามาตรวัดน้ำ การเรียกเก็บค่าบำรุงรักษามาตรวัดน้ำ การประปาองค์การบริหารส่วนตำบลนาภูจะเรียกเก็บรวมอยู่ในใบเสร็จรับเงินค่าน้ำประปาเป็นรายเดือนตามอัตราที่กำหนดไว้ท้ายข้อบัญญัตินี้ข้อ๓๑ผู้ใช้น้ำจะต้องชำระค่าน้ำเมื่อเจ้าหน้าที่การประปาได้นำบิลมาขอรับเงินมิฉะนั้นจะต้องน้ำเงินไปชำระที่ที่ทำการองค์การบริหารส่วนตำบลนาภูภายใน ๗วันนับแต่วันที่ได้รับแจ้งหนี้ถ้าไม่ชำระภายในกำหนดการประปาจะงดส่งน้ำจนกว่าจะได้รับการชำระค่าน้ำเสร็จสิ้นข้อ๓๒ถ้าน้ำประปาสูญเสียอันเกิดจากการรั่วไหลหรือเกิดจากการต่อท่อรับน้ำใช้โดยไม่ผ่านมาตรวัดน้ำหรือกระทำการทุจริตหรือมีพฤติการณ์ที่ทำให้เชื่อได้ว่าส่อไปในทางทุจริตให้คิดตามขนาดท่อ ดังต่อไปนี้๑. ท่อขนาด Ø ๑/๒ นิ้ว คิดวันละ๑๐ ม๓๒. ท่อขนาด Ø ๓/๔ นิ้ว คิดวันละ๑๕ ม๓๓. ท่อขนาด Ø ๑ นิ้ว คิดวันละ๒๕ ม๓๔. ท่อขนาด Ø ๑- ๒ นิ้ว คิดวันละ๑๐๐ ม๓๕. ท่อขนาด Ø ๒ นิ้ว คิดวันละ๓๐๐ ม๓หมวด ๕บทเบ็ดเตล็ด ข้อ๓๓การประปาองค์การบริหารส่วนตำบลนาภูจะไม่รับรองว่ามีน้ำประปาให้ใช้ตลอดเวลาและการประปาองค์การบริหารส่วนตำบลนาภูจะทำการงดส่งน้ำเมื่อมีเหตุจำเป็นโดยมิต้องแจ้งให้ผู้ใช้น้ำทราบล่วงหน้าก็ได้ การงดส่งน้ำตามวรรคหนึ่งหากมีระยะเวลาเกิน๒๔ ชั่วโมงขึ้นไปต้องประกาศให้ผู้ใช้น้ำประปาทราบโดยทั่วกันข้อ๓๔หากผู้ใช้น้ำกระทำการฝ่าฝืนข้อบัญญัตินี้หรือไม่ปฏิบัติตามคำแนะนำตักเตือนโดยชอบของเจ้าหน้าที่การประปาองค์การบริหารส่วนตำบลนาภูการประปาองค์การบริหารส่วนตำบลนาภูทรงไว้ซึ่งสิทธิ์ที่จะงดส่งน้ำได้ประกาศ ณ วันที่ ๕กุมภาพันธ์ พ.ศ. ๒๕๕๙สุกิจ จันทะนุยนายกองค์การบริหารส่วนตำบลนาภู[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลนาภูเรื่อง กิจการประปา พ.ศ. ๒๕๕๘(ดูข้อมูลจากภาพกฎหมาย)กัญฑรัตน์/ปริยานุช/จัดทำ๑๖ สิงหาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๗๖ ง/หน้า ๒๖/๑๑ สิงหาคม ๒๕๕๙